Subject: Täiendav vastus pöördumisele
From: "Kristi Malm - TTJA" <[email-masked]>
To: <[email-masked]>
Cc: <[email-masked]>,PÄA Ida <[email-masked]>, <[email-masked]>
Date: Fri, 30 Jan 2026 17:18:33 +0200

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Lugupeetud Malmi 4 Narva korteriühistu juhatus

Olete edastanud TTJA-le täiendava pöördumise seoses Malmi tn 4 hoone 
ehitustegevuse osas. TTJA on Teile 22.01.2026 edastanud vastuse, milles 
oleme selgitanud järelevalvemenetluse üksikasju. Samuti selgitanud, et 
tegemist on hetkel toimuva ehitustegevusega, mille osas on KOV väljastanud 
ehitusloa. Seega ainuisikuliselt saab antud ehitustegevust kontrollida EhS 
kohaselt kohalik omavalitsus. Käesoleval hetkel on tegemist poolelioleva 
ehitustegevusega. Kasutusluba väljastatud ei ole.

TTJA selgitab, et ehitustegevuse ja selle õiguspärasuse üle teeb riiklikku 
järelevalvet EhS § 130 lõike 2 alusel kohaliku omavalitsuse üksus. Kelle 
ülesandeks on ehitustegevuse õiguse väljastamine ja järelevalve. Nende 
pädevuses on kontrollida ehitamise teatise või ehitusloa olemasolu ja 
sellele kantud andmete tegelikkusele vastavust ning samuti ehitise 
kasutusteatise või kasutusloa olemasolu ja sellele kantud andmete 
tegelikkusele vastavust. Mille käigus ka kontrollitakse ehitise või 
ehitamise nõuetele vastavust, sealhulgas ehitise kasutamiseelse ohutuse 
kontrollimine. Ehitustegevusega seotud probleemide korral tuleb pöörduda 
kohaliku omavalitsuse poole kelle pädevuses on kontrollida ehitustegevusega 
seotud tegevuste nõuetekohasust (sh ohutust). TTJA ei teosta järelevalvet 
kohalike omavalitsuste tegevuste üle.

Küll aga kui Te leiate, et siiski korterelamus on teostatud ehitustööd 
teistmoodi kui ehitusprojektis ja  EhS § 4 lõike 3 koosseisu ulatuses, siis 
selliste ehitustööde nõutele vastavuse ja ohutuse kontroll on kohaliku 
omavalituses ülesandeks ja pädevuses. Sellisel juhul on Teil võimalik 
kohalikule omavalitusele esitada vastavasisuline taotlus korterelamus 
teostatud tööde kontrollimiseks. Kohaliku omavalituse ülesandeks on kindlaks 
teha, kas tegemist on projektijärgse ehitustegevusega või mitte ning 
vajadusel vastavalt sellele ka oma pädevuse piires kontrollida ehitatud 
tööde nõuetekohasust ja ohutust.

Olete oma pöördumises märkinud tuleohutusnõuete rikkumist. Tuleohutusnõudeid 
ehitusprojektis ja hoonetel hindab Päästeamet. Päästeamet on andnud oma 
nõusoleku ehitusprojektile.

TTJA on Majandus- ja Kommunikatsiooniministeeriumi valitsemisalas tegutsev 
valitsusasutus ning korrakaitseseaduse § 6 lg 1 mõistes korrakaitseorgan, 
kes ehitusseadustiku (EhS) § 130 lg 1 alusel teostab riiklikku järelevalvet 
ehitusseadustikus ja selle alusel kehtestatud õigusaktides sätestatud nõuete 
järgimise üle ning tulenevalt EhS § 130 lg 3 p 2 kontrollib ehitise 
kasutusjärgset ohutust (ennekõike peale kasutusloa väljastamist).

EhS § 8 kohaselt peab ehitis ja ehitise kasutamine olema ohutu. Ehitis ja 
ehitise kasutamine on ohutu, kui see ei põhjusta ohtu inimesele, varale, 
keskkonnale, riigi julgeolekule või riigikaitseobjektile. EhS § 11 lg 1 ja 
lg 2 p 1 ja p 10 kohaselt peab ehitis kogu oma kasutusea vältel vastama 
selle kasutamise nõuetele ja olemasolu vältel olema ohutu, ehitisele 
esitatavad nõuded hõlmavad asjakohasel juhul mehaanilist vastupidavust ja 
stabiilsust ning kasutamise ohutust ja korrashoiunõudeid. EhS § 16 lg 1 
kohaselt tuleb ehitise olemasolu vältel tagada selle ohutu seisund ja kui 
asjakohane, siis ka visuaalne korrasolek. EhS § 16 lg 2 kohaselt tuleb 
ehitist kasutada heaperemehelikult ja kasutusotstarbe kohaselt. Ehitise 
kasutusea ajal tuleb tagada ehitise püsivuseks ja ohutuks kasutamiseks 
vajalik asjatundlik korrashoid. EhS § 19 lg 1 p 4 kohaselt peab omanik 
tagama ehitise ja ehitise kasutamise vastavuse õigusaktidest tulenevatele 
nõuetele, sealhulgas peab omanik tagama ehitise korrashoiu ja kasutamise 
ohutuse. EhS § 19 kohaselt kannab vastustust hoone ohutuse eest selle 
omanik.

Malmi 4 hoone osas on moodustatud Malmi 4 KÜ. Tulenevalt KrtS § 4 lõikest 4 
kuuluvad maatükk ning hoone osad ja seadmed, mis ei ole ühegi eriomandi ese 
ega ole kolmanda isiku omandis, korteriomandi kaasomandi osa esemeks. Seega 
on hoone osadeks kõik piirded, põrandad, laed ja seinad, s.o nii välis- kui 
ka siseseinad ja samuti katus, fassaad ja vundament korteriomanike 
kaasomandis sõltumata sellest, kas need asuvad korteris või mitte.

Ehitustegevus toimub antud hoone ruumides  M2 ja M3, mis on samuti antud 
hoone KÜ osad.

TTJA selgitab, et tema ülesandeks ei ole Teie pöördumises välja toodud 
osades selliseid hinnanguid anda. Kui Teil on kahtlus, et teostatud tööd ei 
kuulu ehitustegevuse koosseisu. Siis on võimalik tellida eraturult vastava 
pädevusega ettevõttelt või isikult tehtud töödele ekspertiis. TTJA ei koosta 
hinnanguid, ekspertiise ega ehitiste erakorralisi auditeid. Õige pädevusega 
isik või vastavat teenust pakkuv ettevõtte tuleb leida eraturult. Vastava 
kutsetunnistusega pädev ekspert oskab hinnata tehtud tööde nõuetekohasust ja 
ohutust. Samuti saab ta avaldada arvamust teostatud tööde mahu põhjal, kas 
tööde tegemine oli hädavajalik.

TTJA pädevuses ei ole korterelamutes selliste olukordade ja korteriühistu 
tegevuse kontrollimine. TTJA ülesandeks ei ole korteriühistute ja nende 
liikmete vaheliste erimeelsuste lahendamine. Tekkinud probleemide korral 
tuleb osapooltel omavahel ühised otsused ja kokkulepped saavutada. Mis 
aitaks seada eesmärgid ja edasised tegevused. Juhul kui ei saavutata ühiseid 
kokkuleppeid ja jäädakse eriarvamustele, siis selliste probleemide 
lahendamine on tsiviilõiguslik vaidlus ja enda õiguste kaitseks on võimalik 
pöörduda kohtu poole. TTJA pädevusse ei kuulu korteriühistu juhatuse ja 
teiste liikmete omavaheliste erimeelsuste lahendamine.
Samuti olete Te pöördunud ka halduskohtusse.

Lugupidamisega

Kristi Malm

peaspetsialist
Tarbijakaitse ja Tehnilise Järelevalve Amet

  _____

Saatja: Kristi Malm - TTJA <[email-masked]>
Saadetud: neljapäev, 22. jaanuar 2026 15:12
Adressaat: [email-masked] <[email-masked]>
Koopia: [email-masked] <[email-masked]>
Teema: Vastus pöördumisele

Lugupeetud Irina Rožinova

Olete mh pöördunud Tarbijakaitse ja Tehnilise Järelevalve Ameti poole seoses 
ebaseadusliku ehitustegevuse osas aadressil Malmi tn 4, Narva (äripinnad M2, 
M3). Pöördumise kohaselt on võimaliku ehitustegevuse käigus tekkinud 
kahjustused hoonele.
TTJA on Teie pöördumise kätte saanud ja võtnud teadmiseks.

Ehitisregistri andmetel on 31.07.2025 väljastatud lubav haldusakt nr. 
2512996/09192, Malmi tn 4 mitteeluruumide nr 9 ja nr 25 
oftalmoloogiakeskuseks ümberehitamiseks koos kõrvaltingimustega. Kasutusluba 
antud haldusaktile väljastatud ei ole.
Seega tegemist on ehitustegevusega (loakohustusliku), mille järelevalve 
pädevus on kohalikul omavalitsusel. Ehitustegevuse käigus tuleb ehitajal ja 
omanikujärelevalvel, sh ka KOV kontrollida ehitustegevuse nõuetekohasust 
(ehitamist vastavalt ehitusprojektile). Samuti kontrollida võimalike 
kõrvalekaldeid mis võivad olla tingitud ehitustegevusest sh Teie poolt 
kirjas välja toodud asjaolusid.

Lugupidamisega

	Kristi Malm

peaspetsialist

Tehnikaosakond

6672165 | [email-masked] <mailto:[email-masked]>  | 
<https://ttja.ee/> www.ttja.ee

Tarbijakaitse ja Tehnilise Järelevalve Amet

Endla 10A, 10122 Tallinn

Koos loome ohutuma ja õiglasema Eesti!